home

=Oppgave i organisasjonsanalyse av Jan og Bjørn= I denne oppgaven vil vi ta utgangspunkt i en tenkt skole som er forankret i Steinerpedagogikk. Rektor står her overfor to hovedutfordringer: den ene først og fremst knyttet til organisatoriske og personalmessige spørsmål og den andre først og fremst knyttet til pedagogisk tilnærming overfor elevene. Disse to utfordringene er opprinnelig hentet fra to skoler, men i dette tilfelle er de tilpasset til å gjelde samme skole. Vi vil altså i denne oppgaven forsøke å framstille dette som et case som innebærer at begge erfaringene blir inkludert samtidig som det gjøres visse tilpasninger for å få til en enhetlig historie.

Som skriveverktøy har vi valgt å bruke wiki. Det gir oss muligheten til å sitte på hvert vårt sted og skrive samtidig på oppgaven. Hvordan dette vil virke i praksis vil gi oss en spennende reise i bruk av digitale nettmedier.Den ene av oss har dog gjort det før. I NTNU-kurset "Skoleutvikling i det digitale nettverksamfunnet" motiverte professor Arne Vikan for bruk av dette mediet i skolen. Seminarer foregikk dels på nettet og eksamen med besvarelser foregikk på vwiki. En wiki egner seg også godt til en interaktiv hjemmeside for skoler.